CELEX: 62021CN0778
Language: el
Date: 2021-12-14 00:00:00
Title: Υπόθεση C-778/21 P: Αναίρεση που άσκησε στις 14 Δεκεμβρίου 2021 η Ευρωπαϊκή Επιτροπή κατά της αποφάσεως που εξέδωσε το Γενικό Δικαστήριο (ένατο πενταμελές τμήμα) στις 29 Σεπτεμβρίου 2021 στις συνεκδικασθείσες υποθέσεις T-344/19 και Τ-356/19, Front Polisario κατά Συμβουλίου

14.3.2022   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 119/22
            
         
      Αναίρεση που άσκησε στις 14 Δεκεμβρίου 2021 η Ευρωπαϊκή Επιτροπή κατά της αποφάσεως που εξέδωσε το Γενικό Δικαστήριο (ένατο πενταμελές τμήμα) στις 29 Σεπτεμβρίου 2021 στις συνεκδικασθείσες υποθέσεις T-344/19 και Τ-356/19, Front Polisario κατά Συμβουλίου
      (Υπόθεση C-778/21 P)
      (2022/C 119/29)
      Γλώσσα διαδικασίας: η γαλλική
      
         Διάδικοι
      
      
         Αναιρεσείουσα: Ευρωπαϊκή Επιτροπή (εκπρόσωποι: A. Bouquet, F. Castillo de la Torre, A. Stobiecka-Kuik)
      
         Λοιποί διάδικοι στην αναιρετική διαδικασία: Front populaire pour la libération de la Saguia el-Hamra et du Rio de oro (Front Polisario), Συμβούλιο της Ευρωπαϊκής Ένωσης, Βασίλειο της Ισπανίας, Γαλλική Δημοκρατία, Chambre des pêches maritimes de la Méditerranée, Chambre des pêches maritimes de l’Atlantique Nord, Chambre des pêches maritimes de l’Atlantique Centre, Chambre des pêches maritimes de l’Atlantique Sud
      
         Αιτήματα
      
      Η αναιρεσείουσα ζητεί από το Δικαστήριο:
      
                  —
               
               
                  να αναιρέσει τα σημεία 1 και 2 του διατακτικού της αναιρεσιβαλλομένης αποφάσεως και συνακόλουθα:
               
            
                  —
               
               
                  να απορρίψει την προσφυγή που ασκήθηκε πρωτοδίκως από το Front Polisario, ή, εάν το Δικαστήριο κρίνει ότι η υπόθεση δεν είναι ώριμη προς εκδίκαση, να την αναπέμψει ενώπιον του Γενικού Δικαστηρίου·
               
            
                  —
               
               
                  να καταδικάσει το Front Polisario στα δικαστικά έξοδα αμφότερων των βαθμών δικαιοδοσίας.
               
            
         Λόγοι αναιρέσεως και κύρια επιχειρήματα
      
      
                  —
               
               
                  Πρώτος λόγος αναιρέσεως: πλάνη περί το δίκαιο όσον αφορά την έλλειψη ικανότητας διαδίκου του Front Polisario·
               
            
                  —
               
               
                  Δεύτερος λόγος αναιρέσεως: πλάνη περί το δίκαιο όσον αφορά την απουσία άμεσου επηρεασμού του Front Polisario·
               
            
                  —
               
               
                  Τρίτος λόγος αναιρέσεως πλάνη περί το δίκαιο όσον αφορά την απουσία ατομικού επηρεασμού του Front Polisario·
               
            
                  —
               
               
                  Τέταρτος λόγος αναιρέσεως: πλάνη περί το δίκαιο όσον αφορά την έκταση του δικαστικού ελέγχου, το περιθώριο εκτιμήσεως των θεσμικών οργάνων και την ανάγκη να γίνει δεκτό πρόδηλο σφάλμα· την απουσία απαίτησης περί ρητής συγκατάθεσης του λαού της Δυτικής Σαχάρας· το ότι η έννοια της συναίνεσης που έγινε δεκτή είναι πολύ αυστηρή και θεωρητική, το ότι απορρίπτεται η επάρκεια της διαβούλευσης που κατέληξε στη θετική γνώμη και το ότι αποκλείεται η εξέταση των οφελών· το ότι το Front Polisario προσδιορίζεται ως οντότητα στην οποία απόκειται να δώσει τη συγκατάθεση αυτή, λαμβανομένου υπόψη του καθεστώτος του και της περιορισμένης αντιπροσωπευτικότητάς του·
               
            
                  —
               
               
                  Πέμπτος λόγος αναιρέσεως: πλάνη περί το δίκαιο όσον αφορά τη δυνατότητα εφαρμογής του διεθνούς εθιμικού δικαίου κατά την εξέταση του κύρους πράξεως της Ένωσης.